0243.xml
حکومت باغیوں کے خلاف فائربندی میں توسیع نہیں کرے گی۔ یوکرائنی صدر
کیف۔ یکم جولائی (اے پی پی) یوکرین کے صدر پیٹرو پوروشینکو نے اعلان کیا ہے کہ ان کی حکومت باغیوں کے خلاف حکومتی فائربندی میں مزید توسیع نہیں کرے گی۔روسی میڈیا کے مطابق پوروشینکو نے ایک بیان میں کہاہے کہ اب باغیوں کے خلاف فوجی کارروائی کی جائے گی۔رپورٹ کے مطابق یوکرائنی صدر کی جانب سے یہ بیان ان کی جرمنی، فرانس اور روس کے رہنماؤں کے ساتھ ٹیلی فونک کانفرنس کے بعد سامنے آیا ہے۔واضح رہے کہ ان رہنماؤں کی جانب سے کیف حکومت پر زور دیا گیا تھا کہ وہ فائربندی میں توسیع کا اعلان کرے۔
APP
01.07.14
0243p.xml
باغیوں کیساتھ جنگ بندی ختم،یوکرائنی صدر کا حملہ کرنے کا اعلان باغیوں کی مجرمانہ کارروائیوں کے باعث امن کے امکانات ختم ہوگئے،حملہ کرکے اپنی زمین آزاد کرائیں گے:پٹیروپوروشنکو
کیف(نیوزایجنسیاں)یوکرائن کے صدر پیٹیروپوروشنکو نے ملک کے مشرقی علاقوں میں روس نواز مسلح باغیوں کے ساتھ کی گئ جنگ بندی کے خاتمے کا اعلان کرتے ہوئےکہا کہ ہم حملہ کریں گےاور اپنی زمین آزاد کرائیں گے۔صدر کا کہنا تھا کہ امن کے تمام تر امکانات باغیوں کی مجرمانہ کارروائیوں کے باعث ختم ہوگئے ہیں۔صدر پٹیرو نے مزید کہا کہ دہشت گردوں،عسکریت پسندوں اور قاتلوں کیلئے ہمارا جواب یہی ہے کہ ہم جنگ بندی کے فیصلے پر عمل جاری نہیں رکھیں گے۔قبل ازیں صدر پٹیرو نے کہا تھا کہ انہیں امید ہے کہ ان کے امن منصوبے میں پیشرفت ہوگی،منصوبے میں کہا گیا تھا کہ اختیارات کا مقامی سطح پر انتقال ہوگا اور جلد ہی مقامی پارلیمنٹ کیلئے انتخابات کرائے جائیں گے۔جنگ بندی ختم ہونے کے بعد یوکرائنی سکیورٹی فورسز نے باغیوں کے خلاف تازہ آپریشن شروع کر دیا ہے۔
daily_dunya
02.07.14